作者：林正大
词牌/韵律：沁园春

paragraphs: 庐阜诸峰，炉峰绝胜，草堂介焉。
敞明窗净室，素屏虚榻，要仰观山色。
俯听流泉。
中有池台，旁多竹卉，夹涧杉松高刺天。
堂之北，据层崖积石，绿荫浓鲜。
堂东瀑布飞悬。
似雨露霏微珠贯穿。
有春花秋月，夏云冬雪，阴晴显晦，雾吐烟吞。
右抱琴书，左携妻子，杖屦从容尽暮年。
平生志，赖清泉白石，实听余言。